अंबाला कैंट। हुडा सेक्टर 33 व 34 में बर्बाद हो रहे फ्लैट्स व पार्क की सुध लेते हुए इसकी कायापलट की तैयारी हुडा ने शुरू कर दी है। इसके लिए कागजी कार्रवाई की जा रही है, जबकि माना जा रहा है कि जल्द ही रिपेयरिंग के लिए टेंडर फाइनल कर काम को अलाट किया जाएगा। ऐसे में जहां मौजूदा समय में इन सेक्टरों में रह रहे लोगों को बेहतर माहौल मिल सकेगा, वहीं अप्रैल में ड्रॉ में निकाले गए 919 परिवारों को भी आशियाने का सपना पूरा होगा।